Príloha č. 1 k Rozhodnutiu č.: **278/R/22-S**

**PÍSOMNÁ INFORMÁCIA PRE POUŽÍVATEĽA**

**Názov vet. prípravku:**

**eSHa GOLDY**

**Zloženie:**

1 ml obsahuje: Edetate disodium 15,4 mg.

**Popis vet. prípravku:**

Číra oranžová kvapalina.

**Druh a kategória zvierat:**

Karasy, vodné korytnačky.

**Charakteristika:**

Veterinárny prípravok určený na aplikáciu do akváriovej vody a malých nádrží pre zlaté rybky a vodné korytnačky, napomáha zlepšiť welfare chovaných rýb a korytnačiek. Prispieva k ochrane kože a žiaber a k zníženiu rizika výskytu ochorenia.

Prípravok eSHa GOLDY čistí a osviežuje akváriovú vodu. Odstraňuje odpadové látky a pomáha rybám ľahšie dýchať tým, že zvyšuje množstvo kyslíka vo vode. Voda zostáva dlhšie čistá.

**Dávkovanie:**

Na dávkovanie po kvapkách obráťte fľaštičku hore dnom a stláčajte priehľadnú pipetu.

Pred dávkovaním musíte poznať objem nádrže.

Jedenkrát týždenne (alebo po každej výmene vody): dávka 3 kvapky na 1 liter vody.

**Pokyny pre chov zlatých rýb:**

\* Existuje mnoho rôznych foriem zlatých rybiek. Požiadajte svojho predajcu o radu ohľadne spôsobu chovu.

\* Väčšia nádrž pre zlaté rybky je lepšia, pretože majú viac miesta pre pohyb.

\* Sklenenú guľu pre zlaté rybky plňte len do dvoch tretín. Tým sa dostane k vode viac vzduchu.

\* Do akvária nedávajte veľa rýb. Mali by mať dostatok priestoru, aby mohli voľne plávať.

\* Nestavajte akvárium alebo nádobu na priame slnečné svetlo alebo v blízkosti radiátora a pod..

\* Ryby kŕmte jedenkrát denne, ale neprekrmujte ich (podanú potravu by mali skonzumovať do 5-tich minút).

\* Nečistite akvárium pomocou prípravku na umývanie riadu. Mohlo by to byť pre ryby nebezpečné.

\* Jedenkrát týždenne vymeňte rybám vodu (cca 30 – 50 % vody).

\* Ideálne je, nechať čerstvú vody, pred výmenou, odstáť približne 12 – 24 hodín.

\* Po výmene vody pridajte prípravok eSHa GOLDY.

\* Pri dôkladnej starostlivosti sa môžu ryby dožiť viac rokov.

**Pokyny pre chov korytnačiek**:

\* Korytnačky kŕmte malými kúskami mäsa, rýb alebo krúžkových červov, ktoré sú pre ne tak zdravé, ako chutné.

\* Korytnačky majú rady slnečné svetlo, ktoré im veľmi prospieva. Dávajte ich na slniečko (von z nádrže) na niekoľko hodín každý týždeň. Samotnú nádrž nedávajte na slnko, pretože by to mohlo vyvolať rast rias.

\* V zimnom období chovajte korytnačky v teple.

\* Posilňujte zdravie korytnačiek pridávaním vitamínov A a D3 do krmiva.

**Upozornenie:**

Iné ošetrenie alebo použitie chemicky účinných látok môže ovplyvniť pôsobenie prípravku eSHa GOLDY tým, že odoberá alebo pozmeňuje jeho zložky alebo pridáva iné chemikálie.

**Preto:**

- nikdy nekombinujte jednotlivé prípravky (ak to výrobca neodporúča).

- zastavte prevádzku aktívnych filtrov (aktívne uhlie, zeolity, UV, atď..).

- odstráňte chemicky aktívne látky na úpravu vodovodnej vody (chlór, ťažké kovy, ozón, atď..).

Prípravok eSHa GOLDY sa v akváriu biologicky odbúrava. Ak chcete tento proces urýchliť, použite aktívne uhlie.

**UPOZORNENIA:**

Uchovávajte mimo dohľadu a dosahu detí. Veterinárny prípravok. Určené len pre okrasné ryby a vodné korytnačky. Veterinárny prípravok sa nesmie používať na ošetrenie rýb, vrátane ikier a plôdika určených na produkciu potravín. Dodržujte odporúčané dávkovanie. S prípravkom zaobchádzajte obozretne, vyvarujte sa kontaktu s očami alebo kožou. Po manipulácii si dôkladne umyte ruky. Fľaštičku s prípravkom uchovávajte v pôvodnom obale, spolu s písomnou informáciou. Nepoužívajte po uplynutí dátumu exspirácie.

**Spôsob uchovávania:**

Uchovávajte pri izbovej tepote. Chráňte pred mrazom.

**Veľkosť balenia:**

10 ml (180 ml, 500 ml).

**Označenie:**

**Len pre zvieratá.**

**Bez predpisu veterinárneho lekára.**

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika,

[www.macenauer.eu](http://www.macenauer.eu).

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 278/R/22-S

Príloha č. 2 k Rozhodnutiu č.: **278/R/22-S**

**vonkajší obal = papierová krabička**

**Názov vet. prípravku:**

**eSHa GOLDY**

**10 ml (180 ml, 500 ml)**

Veterinárny prípravok určený na aplikáciu do akváriovej vody a malých nádrží pre zlaté rybky a vodné korytnačky, napomáha zlepšiť welfare chovaných rýb a korytnačiek. Prispieva k ochrane kože a žiaber a k zníženiu rizika výskytu ochorení.

**Zloženie:**

1 ml obsahuje: Edetate disodium 15,4 mg

Pred použitím si prečítajte písomnú informáciu pre používateľa.

Uchovávajte pri izbovej tepote. Chráňte pred mrazom. Uchovávajte mimo dohľadu a dosahu detí.

**Len pre zvieratá.**

**Bez predpisu veterinárneho lekára.**

**Výrobca:**

Sea-Horse IPC B.V., Kasteelastraat 4-ABC, 062 23 Maastricht-Borgharen, Holandsko.

**Držiteľ rozhodnutia o schválení:**

Jaroslav Macenauer, Ing. – AKVARIUM , Gagarinova 385, 530 09 Pardubice, Česká republika.

Schvaľovacie číslo: 278/R/22-S

EXSP., číslo šarže: viď obal

**vnútorný obal = etiketa**

**Názov vet. prípravku:**

**eSHa GOLDY**

**10 ml (180 ml, 500 ml)**

EXSP., číslo šarže: viď obal